stanford-oval/wikipedia huggingface dataset:
การยึดครองญี่ปุ่น
การยอมแพ้ของญี่ปุ่น

ญี่ปุ่นยอมจำนนต่อฝ่ายสัมพันธมิตรเมื่อวันที่ 14 สิงหาคม ค.ศ. 1945 เมื่อรัฐบาลญี่ปุ่นชี้แจงสัมพันธมิตรถึงการยอมรับปฏิญญาพ็อทซ์ดัม ซึ่งเป็นวันที่สมเด็จพระจักรพรรดิฮิโรฮิโตะทรงประกาศความพ่ายแพ้อย่างไม่มีเงื่อนไขทางวิทยุ การประกาศนั้นเป็นครั้งแรกของสมเด็จพระจักรพรรดิที่ประกาศทางวิทยุและครั้งแรกของประชาชนที่ได้ยินเสียงของพระจักรพรรดิ
วันดังกล่าวเป็นที่รู้จักในชื่อวันชัยเหนือญี่ปุ่น (V-J - Victory over Japan) ซึ่งเป็นจุดเปลี่ยนสู่การสิ้นสุดสงครามโลกครั้งที่สองและการเริ่มต้นของเส้นทางที่ยาวนานในการฟื้นฟูประเทศญี่ปุ่น ในวันชัยเหนือญี่ปุ่นนั้น แฮร์รี ทรูแมน ประธานาธิบดีสหรัฐอเมริกานัดหมายจอมพลดักลาส แมคอาเธอร์ ในฐานะผู้บัญชาการสูงสุดของฝ่ายสัมพันธมิตร  (Supreme Commander for the Allied Powers (SCAP)) สำหรับแผนดำเนินการยึดครองญี่ปุ่น
เนื่องจากในระหว่างสงครามนั้น บรรดาชาติมหาอำนาจต่างๆของฝ่ายสัมพันธมิตรวางแผนที่จะแบ่งประเทศญี่ปุ่นเพื่อปกครองเอง ซึ่งหลังจากฝ่ายสัมพันธมิตรรบชนะเยอรมนีแล้วได้ยึดครองเป็นที่เรียบร้อย ด้านผู้บัญชาการสูงสุดของฝ่ายสัมพันธมิตรจึงเป็นผู้ควบคุมโดยตรงบนเกาะหลักของญี่ปุ่น (ฮนชู ฮกไกโด ชิโกกุ และคีวชู) และเกาะโดยรอบ โดยการเป็นเจ้าของดินแดนต่าง ๆ ถูกแบ่งให้กับชาติมหาอำนาจของฝ่ายสัมพันธมิตร ดังนี้
สหภาพโซเวียต : เกาหลีเหนือ (ไม่ได้ยึดครองทั้งหมด) เกาะซาฮาลิน และหมู่เกาะคูริล
สหรัฐอเมริกา : เกาหลีใต้ (ไม่ได้ยึดครองทั้งหมด) โอกินาวะ หมู่เกาะอามามิ หมู่เกาะโบนิน และหมู่เกาะไมโครนีเชีย
สาธารณรัฐจีน : ไต้หวันและเผิงหู
สหราชอาณาจักร : หมู่เกาะอันดามันและนิโคบาร์ ฮ่องกง หมู่เกาะโซโลมอน
สำหรับการเข้ายึดครองดินแดนต่าง ๆ ของญี่ปุ่นนั้น ไม่มีสาเหตุชัดเจนว่าเหตุใดแผนจึงถูกเปลี่ยนแปลง ซึ่งก็มีทฤษฎีทั่วไปรวมถึงอำนาจที่เพิ่มขึ้นของสหรัฐอเมริกาในการพัฒนาอาวุธนิวเคลียร์ อีกทั้งแฮรี่ ทรูแมนไม่เชื่อมั่นในสหภาพโซเวียตมากนัก เมื่อเปรียบเทียบกับแฟรงกลิน โรสเวลต์ อีกทั้งสหภาพโซเวียตเคยมีความตั้งใจในการยึดครองเกาะฮกไกโด ซึ่งอาจนำมาใช้เป็นฐานของลัทธิคอมมิวนิสต์ในประเทศญี่ปุ่น อย่างไรก็ตาม มีความแตกต่างระหว่างการยึดครองเยอรมันตะวันออกและเกาหลีเหนือของโซเวียต ซึ่งทางประธานาธิบดีแฮรี่ ทรูแมน ไม่ยอมให้แผนการของฝ่ายคอมมิวนิสต์สำเร็จ
อ่านเพิ่ม

Aldous, Christopher; Suzuki, Akihito (2012). Reforming Public Health in Occupied Japan, 1945–52: Alien Prescriptions?. Routledge. ISBN 978-0-203-14282-0.
Caprio, Mark E. & Sugita, Yoneyuki (2007). Democracy in Occupied Japan: The U.S. Occupation and Japanese Politics and Society. Routledge. ISBN 9781134118625.
Finn, Richard B. (1992). Winners in Peace: MacArthur, Yoshida, and Postwar Japan. University of California Press.
Mark Gayn (Dec 15, 1989). Japan Diary. Tuttle Publishing.
Hirano, Kyōko (1992). Mr. Smith Goes to Tokyo: The Japanese Cinema Under the American Occupation, 1945–1952. Washington, D.C.: Smithsonian Institution. ISBN 1-56098-157-1. OCLC 25367560.
Hirata, Tetsuo; Dower, John W. (July 12, 2007). "Japan's Red Purge: Lessons from a Saga of Suppression of Free Speech and Thought". The Asia Japan Journal: Japan Focus. 5 (7).
La Cerda, John. The Conqueror Comes to Tea: Japan under MacArthur. Rutgers University, 1946.
Rochner, Bertrand M. (2009), Relations between Allied Forces and the Population of Japan (PDF), Working Report, Paris: Institute for Theoretical and High Energy Physics, University of Paris 6
Sodei, Rinjirō (2006). Dear General MacArthur: Letters from the Japanese During the American Occupation. Rowman & Littlefield.
Toll, Matthew. "Zaibatsu Dissolution, Reparations and Administrative Guidance". Symposia: The Online Philosophy Journal. คลังข้อมูลเก่าเก็บจากแหล่งเดิมเมื่อ September 17, 2008.
แหล่งข้อมูลอื่น

American Occupation of Japan, Voices of the Key Participants in the Claremont Colleges Digital Library
J.C.S 1380/15 BASIC DIRECTIVE FOR POST-SURRENDER MILITARY GOVERNMENT IN JAPAN PROPER
A sweet memory: My first encounter of an American soldier
Japanese Press Translations produced by the General Headquarters of SCAP เก็บถาวร 2020-02-03 ที่ เวย์แบ็กแมชชีน
Mary Koehler slides, photographs documenting her experiences as secretary to the Chief of the Forestry Division, Natural Resources Section, General Headquarters, Supreme Commander for the Allied Powers, 1945 - 1949. at the University of Maryland libraries
Robert P. Schuster photographs and negatives, photographs from the experiences of medical equipment repair specialist for the Allied Forces in 1946. At the University of Maryland libraries.
แหล่งข้อมูลอื่น > รายงานในเวลานั้น

"Four Jap Prisons Open Their Doors". Lawrence Journal-World. Oct 10, 1945.
"Nippon Communists March Through Allied-Ruled Tokyo, Ask Removal of Jap Emperor". The Bulletin. Oct 10, 1945.
"Japanese Wave Red Banners In Tokyo Parade". Ottawa Citizen. Oct 10, 1945.
"REMOVE HIROHITO IS CRY OF FREED JAP COMMUNISTS". Toronto Daily Star. October 10, 1945.
"JAPS. SAY SACK EMPEROR". Examiner. 12 October 1945.
"AMAZED TOKIO PEOPLE SEE COMMUNIST MARCH". The Telegraph. 11 October 1945.
"Communist Crowds Voice Imperial Rule Opposition; Nippons Band To Assail Reds". The Tuscaloosa News. Oct 10, 1945.
"Anti-Russian Organization Rises In Japan; Red Liaison Officer Says That American Occupation Too Soft". Times Daily. Oct 9, 1945.
"TOKYO COMMUNISTS, KOREANS SHOUT OPPOSITION TO HIROHITO". Spokane Daily Chronicle. Oct 10, 1945.
"CHANGES IN JAPAN". Kalgoorie Miner. Oct 12, 1945.
"Reds Stage Parade, Ask Hirohito Ouster". Lodi News-Sentinel. Oct 11, 1945.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  อิสราเอล  สหรัฐ  ญี่ปุ่น
สาธารณรัฐโปแลนด์

สาธารณรัฐโปแลนด์ (อังกฤษ: Polish Republic) สามารถหมายถึง
สาธารณรัฐโปแลนด์ที่ 1
สาธารณรัฐโปแลนด์ที่ 2
สาธารณรัฐประชาชนโปแลนด์
สาธารณรัฐโปแลนด์ที่ 3
404 สุขีนิรันดร์..RUN RUN

| 404 สุขีนิรันดร์> .RUN RUN |
| --- | --- |
กำกับ: พิชย จรัสบุญประชา
อำนวยการสร้าง: จิระ มะลิกุล วรรณฤดี พงษ์สิทธิศักดิ์
นักแสดงนำ: ฉันทวิชช์ ธนะเสวี กัญญาวีร์ สองเมือง พิทยา แซ่ฉั่ว
บริษัทผู้สร้าง: รฤก โปรดักชัน 
ผู้จัดจำหน่าย: จีดีเอช ห้าห้าเก้า
วันฉาย: 28 พฤศจิกายน 2568
ความยาว: 101 นาที
ประเทศ: ไทย
ภาษา: ภาษาไทย
ทำเงิน: 15.60 ล้านบาท (เฉพาะ กรุงเทพ, ปริมณฑล และเชียงใหม่)   25.60 ล้านบาท (รายได้ทั่วประเทศ))   140 ล้านบาท (รายได้จากการฉายทั่วโลก)
404 สุขีนิรันดร์ RUN RUN (อังกฤษ: 404 RUN RUN) เป็นภาพยนตร์ไทยแนวผีตลก ที่สร้างและจัดจำหน่ายโดยจีดีเอช จากกำกับของพิชย จรัสบุญประชา นำแสดงโดยฉันทวิชช์ ธนะเสวีและกัญญาวีร์ สองเมือง เข้าฉายวันแรกเมื่อวันที่ 28 พฤศจิกายน พ.ศ. 2567
ภาพยนตร์ทำรายได้จบโปรแกรมไปที่ 15 ล้านบาท และจบโปรแกรรมรายได้ทั้งประเทศ 25 ล้านบาท
นักแสดงและตัวละคร

ฉันทวิชช์ ธนะเสวี รับบท นักรบ
กัญญาวีร์ สองเมือง รับบท ลลิตา
พิทยา แซ่ฉั่ว รับบท น้ำมนต์
นุ้ย เชิญยิ้ม รับบท น้าโชค
อาไท สุภทัต รับบท เสือโคร่ง
นันทนัท ฐกัดกุล รับบท หลิน
รายได้

ภาพยนตร์ทำรายได้ในประเทศไทยตลอดโปรแกรมการฉาย 15.60 ล้านบาท  และทำรายได้ทั่วประเทศ 25 ล้านบาท ขณะที่ทำรายได้จากการฉายในต่างประเทศ 4,149,090 เหรียญสหรัฐ หรือมีค่าประมาณ 141 ล้านบาท  จึงทำเงินจากการฉายทั้งโลกไป 166 ล้านบาท
อาณาจักรพระนคร

อาณาจักรพระนคร (เขมร: ចក្រភពអង្គរ จกฺรภพองฺคร) หรือ อาณาจักรเขมร (เขมร: ចក្រភពខ្មែរ จกฺรภพขฺแมร) บ้างเรียก อาณาจักรขอม เป็นคำที่นักประวัติศาสตร์ใช้เรียกประเทศกัมพูชาในช่วงคริสต์ศตวรรษที่ 9–15 ซึ่งเป็นช่วงที่ประเทศนี้เป็นจักรวรรดิพุทธ-ฮินดูอยู่ในเอเชียตะวันออกเฉียงใต้ จักรวรรดิแห่งนี้วิวัฒนาการขึ้นจากอารยธรรมโบราณที่เรียกฟูนันและเจนละซึ่งปกครองหรือเป็นเจ้าประเทศราชอยู่ในเอเชียตะวันออกเฉียงใต้ภาคพื้นดินส่วนใหญ่ ตลอดจนบางส่วนของจีนตอนใต้ โดยมีอาณาเขตตั้งแต่ปลายคาบสมุทรอินโดจีนไปทางเหนือจนถึงมณฑลยูนนานในประเทศจีนปัจจุบัน และทางตะวันตกจากประเทศเวียดนามไปจนถึงประเทศเมียนมา
ตามขนบแล้ว อาณาจักรพระนครเริ่มต้นใน ค.ศ. 802 เมื่อพระเจ้าชัยวรมันที่ 2 ทรงประกาศพระองค์เป็นพระเจ้าจักรพรรดิที่พนมกุเลน และสิ้นสุดลงเมื่ออาณาจักรอยุธยาเข้ายึดเมืองพระนครใน ค.ศ. 1431 แต่สาเหตุที่แท้จริงที่ทำให้อาณาจักรพระนครล่มลายนั้นยังคงเป็นที่สงสัยของนักวิชาการ นักวิจัยเห็นว่า ปัญหาหนึ่งในอาณาจักรนี้ คือ การที่เกิดฝนมรสุมสลับไปมากับภาวะร้อนแล้งซึ่งสร้างความเสียหายแก่โครงสร้างพื้นฐาน
มรดกที่โดดเด่นที่สุดของอาณาจักรพระนครคือ เมืองพระนคร ซึ่งเป็นเมืองหลวงของอาณาจักรนี้ในช่วงรุ่งเรืองที่สุด โบราณสถานอลังการหลายแห่งในเมืองพระนคร เช่น นครวัดและปราสาทบายน เป็นเครื่องยืนยันถึงความมหาศาลของอำนาจ ราชทรัพย์ ศิลปะ วัฒนธรรม วิทยาการทางสถาปัตยกรรม และระบบความเชื่ออันหลากหลายในอาณาจักรนี้ ภาพถ่ายจากดาวเทียมแสดงให้เห็นว่า ในช่วงคริสต์ศตวรรษที่ 11–12 ซึ่งอาณาจักรพระนครเจริญถึงขีดสุดนั้น อาณาจักรพระนครเป็นชุมชนเมืองที่ใหญ่ที่สุดในโลกก่อนยุคอุตสาหกรรม นักวิจัยยังเห็นว่า อาณาจักรพระนครเป็นแห่งแรกในโลกที่ก่อตั้งระบบสาธารณสุข โดยมีสถานพยาบาลสาธารณะถึง 102 แห่ง
ชื่อเรียก > ขอม - เขมร (ขะแมร์)

บทความหลัก: เขมร และ ขอม
ตามตำนานพระทอง-นางนาคได้มีการเรียกดินแดนที่อาณาจักรพระนครตั้งอยู่ว่า กัมโพชะ หรือ กัมพูชา มาตั้งแต่สมัยอาณาจักรฟูนัน หลักฐานที่เรียกชาวกัมพูชาว่า เขมร เก่าที่สุด คือ ศิลาจารึก Ka. 64  ซึ่งเป็นศิลาจารึกสมัยก่อนเมืองพระนคร อายุราวพุทธศตวรรษที่ 12 กล่าวถึงชาวเขมรโบราณไว้ว่า “(๑๓) กฺญุม เกฺมร โฆ โต ๒๐. ๒๐. ๗ เทร สิ ๒” คำว่า กฺญุม ในภาษาเขมรโบราณสมัยก่อนพระนครหมายถึง "ข้า" สันนิษฐานว่า หมายถึง "ข้าพเจ้า" ใช้เรียกตนเอง เหมือนคำว่า ขยม อัญขยม ส่วนคำว่า เกฺมร (kmer) เมื่อรวมความหมายของคำว่า “กฺญุม เกฺมร” แล้ว จึงอาจแปลว่า “ข้าพเจ้า (ที่เป็น) ชาวเขมร” แสดงว่าชาวกัมพูชาเรียกตัวเองว่า เกฺมร (kmer) มาตั้งแต่พุทธศตวรรษที่ 12 ก่อนที่จะพัฒนามาเป็นคำว่า เขฺมร (khmer) ในช่วงเขมรสมัยเมืองพระนคร และกลายเป็น แขฺมร ออกเสียงว่า แคฺมร์ (khmaer) ดังที่ปรากฏในภาษาเขมรปัจจุบัน ส่วนบางทฤษฏีสันนิษฐานว่า เกฺมร หมายถึง ทาส เช่น บ่าว ไพร่ ซึ่งอาจตีความได้ว่าเป็นข้ารับใช้ของพระมหากษัตริย์ในยุคอาณาจักรพระนคร
โดยคำว่า เขมร ในดินแดนไทยได้มีหลักฐานปรากฏขึ้นอย่างน้อย ๆ เมื่อ พ.ศ. 1069 (ตรงกับยุคอาณาจักรพระนคร) จากจารึกคำว่า เขมร ในจารึกซับบาก  อำเภอปักธงชัย จังหวัดนครราชสีมา
คำว่า ขอม สันนิษฐานว่าเกิดขึ้นในภายหลัง ปรากฏในจารึกวัดศรีชุม สุโขทัย 2 แห่ง ระบุชื่อ ขอมสบาดโขลญลำพง ซึ่งคาดว่าสร้างขึ้นราว พ.ศ. 1884-1910 ปลายยุคอาณาจักรพระนคร จิตร ภูมิศักดิ์ได้เสนอว่า ขอม ไม่ได้หมายถึงเชื้อชาติ แต่หมายถึงกลุ่มคนกลุ่มหนึ่ง ที่รับวัฒนธรรมฮินดูจากชมพูทวีปแล้วภายหลังเปลี่ยนเป็นพุทธมหายาน (ต่างกับชนชาติไทย-ลาวที่นับถือผีก่อนเปลี่ยนมารับพุทธเถรวาทจากชมพูทวีป) ใช้อักษรขอมในการจดจารึก ซึ่งคนกลุ่มนี้รวมถึงชนชาติเขมรและรัฐเครือญาติทั้งหมด รวมทั้งละโว้ ซึ่งต่อมาได้กลายมาเป็นอโยธยาศรีรามเทพนครด้วย คำว่า "ขอม" ถูกใช้เรียกกลุ่มคนโดยรวม คล้ายกับการใช้คำว่า "แขก" เรียกคนอิสลาม/ซิกข์/ฮินดูโดยรวม โดยไม่แยกว่าเป็นคนอินเดีย มลายู ชวา หรือตะวันออกกลาง สำหรับชาวเขมรนั้นไม่ได้เรียกตัวเองว่า ขอม อีกทั้งไม่ปรากฏหลักฐานว่าชาวเขมรเรียกตนเองว่า กโรม หรือ ขอม (ในความหมายว่า ชาวเขมร หรือ ชาวกัมพูชา) แต่พวกเขาเรียกตนเองอย่างชัดเจนว่า ขะแมร์ (เขมร) และเรียกดินแดนของตนว่า กัมพูชา มาตั้งแต่สมัยก่อนเมืองพระนคร
การเปลี่ยนแปลงดินแดน

พื้นที่อาณาจักรพระนครระบายด้วยสีแดง
ค.ศ. 900 (พ.ศ. 1443)
ประมาณ ค.ศ. 1000 - 1100 (พ.ศ. 1543–1643)
ประมาณ ค.ศ. 1300 (พ.ศ. 1843)
ประมาณ ค.ศ. 1400 (พ.ศ. 1943)
สกิน (วงดนตรี)

| สกิน |
| --- | --- |
โลโก้ของ S.K.I.N.
ข้อมูลพื้นฐาน
ที่เกิด: ญี่ปุ่น
ช่วงปี: พ.ศ. 2550

สมาชิก: แก๊กต์ มิยาวี สึกิโซะ จู-เค็น โยชิกิ
สกิน (อังกฤษ: Skin, เขียนเป็น S.K.I.N.) คือวงดนตรีที่เกิดจากการรวมตัวครั้งยิ่ใหญ่ของศิลปินชั้นแนวหน้าของญี่ปุ่นอาทิ แก๊กต์,มิยาบิ,สึกิโซะ และ โยชิกิ โดยทางวงจะทำการแสดงสดครั้งแรกในงาน Anime Expo 2007
ประวัติ

เดือนสิงหาคม พ.ศ. 2549 โยชิกิ (มือกลองวงเอกซ์เจแปน) ได้ปรากฏตัวที่งานโอตาค่อน และทำการประกาศสร้างวงใหม่โดยมี แก๊กต์ (อดีตนักร้องนำวงมาลิซไมเซอร์) เข้าร่วม
ต่อมาในเดือนธันวาคมได้มีข่าวออกมาว่า สึกิโซะ (มือกีตาร์วงลูนาซี) ได้เข้าร่วมวงเป็นคนที่สาม
และในวันที่ 25 พฤษภาคม พ.ศ. 2550 ทางวงก็ได้ประกาศชื่อวงออกมาอย่างเป็นทางการคือ S.K.I.N พร้อมกับสมาชิกคนที่สี่คือ มิยาวี (อดีตมือกีตาร์วง Dué le quartz) และโยชิกิยังได้ประกาศว่า ทางวงจะมีทัวร์คอนเสิร์ตทั่วในประเทศอเมริกาหลังจากงาน Anime Expo รวมทั้งการแสดงในประเทศญี่ปุ่นเองด้วย
S.K.I.N. ทำการแสดงสดครั้งแรกในงาน Anime Expo convention ในลองบีช แคลิฟอร์เนีย วันที่ 29 มิถุนายน พ.ศ. 2550 และทำการแนะนำสมาชิกคนสุดท้าย จู-เค็น มือเบสจากวง "GacktJOB" วงดนตรีซัพพอรด์ของแก๊กต์
แหล่งข้อมูลอื่น

yoshiki.net เก็บถาวร 2007-06-13 ที่ เวย์แบ็กแมชชีน เว็บไซต์โปรโมตอย่างเป็นทางการ(อังกฤษ)
skin-online.net เก็บถาวร 2012-06-25 ที่ เวย์แบ็กแมชชีน เว็บแฟนคลับของ S.K.I.N.(อังกฤษ)
skin-band.net เก็บถาวร 2007-10-25 ที่ เวย์แบ็กแมชชีน เว็บแฟนคลับของ S.K.I.N.(ไทย)
เดซี ไวติลิงกัม

เดซี ไวติลิงกัม (อักษรโรมัน: Daisy Vaithilingam; 1925 - 6 สิงหาคม 2014) เป็นนักสังคมสงเคราะห์ชาวสิงคโปร์ มีบทบาทในการก่อตั้งระบบอุปถัมภ์เด็กและสติปัญญาบกพร่องในประเทศสิงคโปร์ เธอเป็นหนึ่งในผู้ร่วมก่อตั้งองค์การที่ต่อมามีชื่อว่า MINDS
ชีวประวัติ

ไวติลิงกัมเกิดที่เมืองปีนังในปี 1925 เป็นลูกคนสุดท้องจากสี่คน มารดาเป็นพยาบาล และพ่อเลี้ยงเป็นแพทย์ ทั้งคู่มีอุดมการณ์ในการช่วยเหลือผู้อื่น ไวติลิงกัมเข้าศึกษาในโรงเรียนสตรีเมธอดิสต์ในสิงคโปร์ และจบการศึกษาศิลปศาสตรบัณฑิตจากมหาวิทยาลัยแห่งชาติสิงคโปร์ (NUS) ในปี 1950
เธอเริ่มต้นทำงานในโรงพยาบาลกลางสิงคโปร์ในปี 1952 และในปี 1955 ได้รับตำแหน่งหัวหน้านักสังคมสงเคราะห์โรงพยาบาล (Medical Social Workers; MSW) (ตำแหน่งหัวหน้านี้มีอีกชื่อคือ Senior Almoner) ซึ่งมีภาระรับผิดชอบนักสังคมสงเคราะห์โรงพยาบาลทั้งประเทศ ไม่นานหลังได้รับตำแหน่ง เธอจัดตั้งแผนการดูแลอุปถัมภ์เด็กและเยาวชนที่โรงพยาบาลวูดบริดจ์ (ปัจจุบันคือสถาบันสุขภาพจิต) และจากการพบว่าเด็กสติปัญญาบกพร่อง (ID) จำนวนมากถูกทิ้งไว้ในโรงพยาบาล เธอได้ร่วมก่อตั้งสมาคมเด็กปัญญาอ่อนสิงคโปร์ (Singapore Association for Retarded Children; SARC, ปัจจุบันคือ MINDS) ในปี 1962 และโครงการช่วยเหลือทางการเงินแก่ครอบครัวที่มีบุตรมีภาวะบกพร่องทางสติปัญญา
เธอมีบทบาทสำคัญในการจัดตั้งสมาคมนักสังคมสงเคราะห์สิงคโปร์ในปี 1971 และในทศวรรษ 1980 เธอมีส่วนร่วมก่อตั้งแผนกสังคมสงเคราะห์โรงพยาบาล (MSW) ของโรงพยาบาลมหาวิทยาลัยแห่งชาติ รวมถึงสอนบรรยายด้านการสังคมสงเคราะห์ที่ NUS นานสิบห้าปี Vaithilingam was the chair on the first Committee of the Care of the Aged.
ไวติลิงกัมเสียชีวิตหลังจากได้รับการวินิจฉัยโรคมะเร็งเหงือกในปี 2014 ในปีเดียวกันนั้น เธอได้รับการจารึกชื่อในหอเกียรติยศสตรีสิงคโปร์
ผู้ว่าราชการจังหวัดของประเทศไทย

ผู้ว่าราชการจังหวัด เป็นตำแหน่งราชการฝ่ายพลเรือนในประเทศไทย มีสถานะเป็นข้าราชการพลเรือนสามัญ ประเภทบริหาร ระดับสูง สายงานบริหารงานปกครอง สังกัดสำนักงานปลัดกระทรวง กระทรวงมหาดไทย ผู้มีสิทธิ์เข้ารับการคัดเลือกเป็นผู้ว่าราชการจังหวัดจะต้องมีคุณสมบัติ เป็นข้าราชการพลเรือนสามัญในสังกัดกระทรวงมหาดไทย ดำรงตำแหน่งในตำแหน่งหนึ่งมาแล้ว เช่น ประเภทบริหาร ระดับต้น ไม่น้อยกว่า 1 ปี หรือประเภทบริหาร ระดับต้น และประเภทอำนวยการ รวมกันไม่น้อยกว่า 3 ปี
ผู้ว่าราชการจังหวัดเป็นผู้รับนโยบายและคำสั่งจากนายกรัฐมนตรีในฐานะหัวหน้ารัฐบาล คณะรัฐมนตรี กระทรวง ทบวง กรม มาปฏิบัติการให้เหมาะสมกับท้องที่และประชาชน และเป็นหัวหน้าบังคับบัญชาบรรดาข้าราชการฝ่ายบริหารที่ปฏิบัติหน้าที่ในราชการส่วนภูมิภาคในเขตจังหวัด และรับผิดชอบในราชการจังหวัดและอำเภอ
ประยุทธ์ จันทร์โอชา
ปฐมวัย

ประยุทธ์ เกิดเมื่อวันที่ 21 มีนาคม พ.ศ. 2497 ณ ค่ายสุรนารี จังหวัดนครราชสีมา เป็นบุตรชายของพันเอก (พิเศษ) ประพัฒน์ จันทร์โอชา และเข็มเพชร จันทร์โอชา มารดาซึ่งรับราชการครู เป็นบุตรชายคนโตจากพี่น้องทั้งหมดสี่คน คนหนึ่งคือ พลเอก ปรีชา จันทร์โอชา อดีตปลัดกระทรวงกลาโหมและอดีตผู้ช่วยผู้บัญชาการทหารบก
เขาสำเร็จการศึกษาชั้นประถมศึกษาปีที่ 7 จากโรงเรียนสหะกิจวิทยา อำเภอเมือง จังหวัดลพบุรี (ปัจจุบันเป็นที่ตั้งของวิทยาลัยเทคโนโลยีลพบุรี) ต่อมาได้เข้าศึกษาต่อชั้นมัธยมศึกษาปีที่ 1 ที่โรงเรียนพิบูลวิทยาลัย อำเภอเมือง จังหวัดลพบุรี แต่เรียนได้เพียงปีเดียวก็ลาออกเนื่องด้วยบิดาเป็นนายทหารจำต้องโยกย้ายไปในหลายจังหวัด และได้เข้าศึกษาต่อที่โรงเรียนวัดนวลนรดิศ เขตภาษีเจริญ กรุงเทพมหานคร ในสมัยที่ศึกษาอยู่ที่นี่เขาเคยถูกนำเสนอประวัติผ่านนิตยสารชัยพฤกษ์ ในฐานะเด็กเรียนดีอีกด้วย จนจบชั้นมัธยมศึกษาปีที่ 3 และในปี พ.ศ. 2514 ได้เข้าศึกษาต่อที่โรงเรียนเตรียมทหาร จนสำเร็จเป็นนักเรียนเตรียมทหารรุ่นที่ 12 (ตท.12) และในปี พ.ศ. 2519 เป็นนักเรียนนายร้อยพระจุลจอมเกล้า รุ่นที่ 23 และหลักสูตรชั้นนายร้อย รุ่นที่ 51 ในปีเดียวกัน ในปี พ.ศ. 2524 หลักสูตรชั้นนายพัน รุ่นที่ 34 ในปี พ.ศ. 2528 หลักสูตรหลักประจำโรงเรียนเสนาธิการทหารบก ชุดที่ 63 และเป็นศิษย์เก่า และในปี พ.ศ. 2550 เข้าเรียนหลักสูตรวิทยาลัยป้องกันราชอาณาจักรภาครัฐร่วมเอกชน รุ่นที่ 20
รับราชการทหาร

ประยุทธ์รับราชการทหารอยู่ที่กรมทหารราบที่ 21 รักษาพระองค์ หรือ "ทหารเสือราชีนี" มาโดยตลอด โดยเริ่มมาจากตำแหน่งผู้บังคับกองพัน จนถึงผู้บังคับการกรม จากนั้นจึงย้ายไปอยู่ที่กองพลทหารราบที่ 2 รักษาพระองค์ และรับตำแหน่งรองแม่ทัพภาคที่ 1 เขาเป็นสมาชิก "บูรพาพยัคฆ์" ในกองทัพ เช่นเดียวกับพลเอก อนุพงษ์ เผ่าจินดา รัฐมนตรีว่าการกระทรวงมหาดไทยและอดีตสมาชิกคณะรักษาความสงบแห่งชาติ และพลเอก ประวิตร วงษ์สุวรรณ รองนายกรัฐมนตรี รัฐมนตรีว่าการกระทรวงกลาโหมและอดีตรองหัวหน้าคณะรักษาความสงบแห่งชาติ ซึ่งทั้งสองยังเคยดำรงตำแหน่งผู้บัญชาการทหารบก
28 เมษายน พ.ศ. 2530 - พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯแต่งตั้ง เป็น ราชองครักษ์เวร
พ.ศ. 2533 – ผู้บังคับกองพันทหารราบที่ 2 กรมทหารบกที่ 21 รักษาพระองค์ (ผบ.ร.21 พัน 2 รอ.)
พ.ศ. 2541 – ผู้บังคับการกรมทหารราบที่ 21 รักษาพระองค์ (ผบ.ร.21 รอ.)
พ.ศ. 2546 – ผู้บัญชาการกองพลทหารราบที่ 2 รักษาพระองค์ (ผบ.พล.ร.2 รอ.)
พ.ศ. 2549 – แม่ทัพภาคที่ 1 (มทภ.1)
พ.ศ. 2551 – เสนาธิการทหารบก (เสธ.ทบ.)
พ.ศ. 2552 – นายทหารราชองครักษ์พิเศษ
พ.ศ. 2552 – รองผู้บัญชาการทหารบก (รอง ผบ.ทบ.)
พ.ศ. 2553 – ผู้บัญชาการทหารบก (ผบ.ทบ.)
การควบคุมการบริหารราชการแผ่นดิน พ.ศ. 2557 และนายกรัฐมนตรีสมัยแรก

บทความหลัก: การดำรงตำแหน่งนายกรัฐมนตรีของประยุทธ์ จันทร์โอชา
วันที่ 20 พฤษภาคม พ.ศ. 2557 เขาประกาศกฏอัยการศึกทั่วราชอาณาจักร อีก 2 วันต่อมาเขาก่อรัฐประหาร ในนามคณะรักษาความสงบแห่งชาติ (คสช.) ต่อมาวันที่ 26 พฤษภาคม มีพิธีสนองพระบรมราชโองการโปรดเกล้าฯ แต่งตั้ง พลเอก ประยุทธ์ จันทร์โอชา เป็นหัวหน้า คสช. พระบรมราชโองการดังกล่าวถูกมองว่าเป็นหัวใจสร้างความชอบธรรมแก่รัฐประหาร
ในประกาศ คสช. ฉบับที่ 10/2557 ให้อำนาจเขาเสมือนนายกรัฐมนตรี หลังรัฐประหาร เขาแต่งตั้งตัวเองเป็นกรรมการในคณะกรรมการต่าง ๆ และเป็นกรรมการโดยตำแหน่งในฐานะนายกรัฐมนตรี เขาจัดรายการ "ศาสตร์พระราชาสู่การพัฒนาอย่างยั่งยืน" รายสัปดาห์
ในการเปิดเผยบัญชีทรัพย์สินต่อ ปปช. เมื่อวันที่ 4 กันยายน 2557 เขาแจ้งทรัพย์สิน 128.6 ล้านบาท หนี้สิน 650,000 บาท ทรัพย์สินรวมรถยนต์เมอร์ซีเดส เบนซ์ และบีเอ็มดับเบิลยู อย่างละ 1 คน นาฬิกาหรู 9 เรือน มูลค่า 3 ล้านบาท มีเครื่องเพชรมูลค่า 200,000 ดอลลาร์สหรัฐและปืนพกหลายกระบอก เขารายงานว่าได้โอนทรัพย์สิน 466.5 ล้านบาทให้ญาติแล้ว ทั้งนี้เงินเดือนในตำแหน่งผู้บัญชาการทหารบกได้เงินเดือนรวมปีละ 1.4 ล้านบาท
เมื่อวันที่ 21 สิงหาคม 2557 สภานิติบัญญัติแห่งชาติลงมติให้พลเอก ประยุทธ์เป็นนายกรัฐมนตรี ในการลงมติดังกล่าว ผู้ที่ได้รับการเสนอชื่อไม่ต้องอยู่ในห้องประชุมและไม่ต้องแสดงวิสัยทัศน์ ต่อมามีพิธีรับสนองพระบรมราชโองการแต่งตั้งในวันที่ 25 สิงหาคม 2557 พลเอก ประยุทธ์เป็นนายทหารอาชีพคนแรกที่เป็นนายกรัฐมนตรีนับแต่พลเอก สุรยุทธ์ จุลานนท์ ซึ่งดำรงตำแหน่งเมื่อวันที่ 1 ตุลาคม 2549 เขายังเป็นผู้นำรัฐประหารคนแรกที่เป็นนายกรัฐมนตรีตั้งแต่จอมพล ถนอม กิตติขจร เมื่อ 17 พฤศจิกายน พ.ศ. 2514
เดือนกันยายน 2557 เขาลงนามแก้ไขข้อกำหนดคุมวินัยผู้ช่วยรัฐมนตรี โดยผ่อนคลายระเบียบเรื่องผลประโยชน์ทับซ้อน เขายังเสนอ "ค่านิยม 12 ประการ" ส่งเสริมความคิดเรื่องความรักชาติ ศาสน์ กษัตริย์ ซื่อสัตย์ เสียสละ อดทน กตัญญู หาความรู้ รักษาประเพณีไทย มีวินัย มีเศรษฐกิจพอเพียง ฯลฯ เขาว่าจะบรรจุลงในแผนปฏิรูปการศึกษาด้วย
ในเดือนกุมภาพันธ์ 2558 เขาประกาศว่าเขามีอำนาจปิดสื่อ ในเดือนมีนาคม เขาขู่ประหารชีวิตนักหนังสือพิมพ์ที่ "ไม่รายงานความจริง" ความเห็นของเขาพลันถูกสหพันธ์นักหนังสือพิมพ์ระหว่างประเทศประณาม เขาอธิบายว่า หากต้องการทำสำรวจความคิดเห็นก็ทำได้ แต่ถ้าการสำรวจนั้นค้าน คสช. จะห้าม
วันที่ 1 เมษายน พ.ศ. 2558 เขายกเลิกกฎอัยการศึก จากนั้นเขาใช้อำนาจตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 มาตรา 44 ในการดูแลความสงบเรียบร้อยแทน
การควบคุมการบริหารราชการแผ่นดิน พ.ศ. 2557 และนายกรัฐมนตรีสมัยแรก > นโยบายเศรษฐกิจ

ในเดือนสิงหาคม 2557 หลังประยุทธ์ดำรงตำแหน่งนายกรัฐมนตรีได้เพียงสามวัน คสช. อนุมัติโครงการและงบประมาณรวมกว่า 1 แสนล้านบาท วันที่ 25 ตุลาคม 2557 ที่ประชุมคณะกรรมการนโยบายและบริหารจัดการข้าว (นบข.) ที่มีพลเอก ประยุทธ์ เป็นประธาน เห็นชอบโครงการสินเชื่อชะลอการขายข้าวเปลือกนาปี ปีการผลิต 2557/2558 จากเดิมธนาคารเพื่อการเกษตรและสหกรณ์การเกษตรจะจ่ายเป็น 80% ของราคาตลาด เพิ่มเป็น 90% ของราคาตลาด นโยบายดังกล่าวถูกเรียกว่า "จำนำยุ้งฉาง" และไทยรัฐ ยังว่าเป็น "ประยุทธ์นิยม"
เขาอ้างว่าภาวะเศรษฐกิจชะลอตัวของไทยไม่ได้เกิดจากรัฐบาลตน แต่เกิดจากสถานการณ์เศรษฐกิจโลก เขาประกาศเป้าหมายยกระดับประเทศไทยจากประเทศรายได้ปานกลางเป็นประเทศรายได้สูงผ่านข้อริเริ่มประเทศไทย 4.0 ซึ่งต้องการเปลี่ยนเศรษฐกิจให้เป็นแบบเน้นมูลค่าและนวัตกรรม โครงการธงคือ ระเบียงเศรษฐกิจตะวันออก เพื่อดึงดูดการลงทุนจากต่างประเทศในอุตสาหกรรมอย่างการบิน การรักษาสุขภาพและพลังงานทดแทน เขายังสนับสนุนการช่วยเหลือเกษตรกร เพิ่มการส่งออกยางสู่ประเทศจีน และการทำเหมืองโพแทซเพื่อลดค่าปุ๋ย
การควบคุมการบริหารราชการแผ่นดิน พ.ศ. 2557 และนายกรัฐมนตรีสมัยแรก > ศาสนาพุทธ

ศาสนาพุทธในประเทศไทยเข้ามาอยู่ในภายใต้การควบคุมของรัฐมากขึ้นในสมัยนายกรัฐมนตรีประยุทธ์ สภาปฏิรูปแห่งชาติที่ คสช. ตั้งมีคณะกรรมการศาสนาด้วย ทั้งนี้ พระพุทธะอิสระเป็นผู้เรียกร้องให้เกิดการปฏิรูปดังกล่าว ตัวอย่างการเปลี่ยนแปลงเช่น เสนอให้วัดเปิดเผยบัญชี และให้พระสงฆ์ถือบัตรสมาร์ตการ์ด ในปี 2559 ประยุทธ์ยับยั้งคำวินิจฉัยเสนอสมเด็จพระมหารัชมังคลาจารย์ (ช่วง วรปุญฺโญ) เป็นสมเด็จพระสังฆราชของมหาเถรสมาคม ต่อมาพระบาทสมเด็จพระวชิรเกล้าเจ้าอยู่หัวทรงแต่งตั้งพระสงฆ์จากธรรมยุติกนิกายแทน
ในปี 2560 เขาใช้อำนาจตามมาตรา 44 เปลี่ยนตัวหัวหน้าสำนักงานพระพุทธศาสนาแห่งชาติ แต่เขาถอดออกจากตำแหน่งอย่างรวดเร็วหลังมีกลุ่มศาสนาเรียกร้อง ในเดือนพฤษภาคม 2561 คสช. บุกวัดสี่แห่งเพื่อจับกุมพระสงฆ์หลายรูป ซึ่งในจำนวนนั้นรวมพระพุทธะอิสระด้วย โดยมีข้อหารวมทั้งคดีปลอมพระปรมาภิไธยในปี 2560 ทั้งหมดถูกจับสึกอย่างรวดเร็ว
องคมนตรี

วันที่ 29 พฤศจิกายน พ.ศ. 2566 พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้งให้พลเอก ประยุทธ์ ดำรงตำแหน่งองคมนตรี โดยพลเอก ประยุทธ์ ได้เข้าเฝ้าฯ ถวายสัตย์ปฏิญาณก่อนเข้ารับตำแหน่ง ณ พระที่นั่งอัมพรสถาน พระราชวังดุสิต เมื่อวันที่ 2 ธันวาคม
ข้อวิจารณ์ > การขายที่ดิน

วันที่ 9 พฤษภาคม พ.ศ. 2556 เขาขายที่ดิน 9 แปลงให้บริษัท 69 พร็อพเพอร์ตี้ จำกัด เป็นเงิน 600 ล้านบาท ซึ่งสำนักข่าวอิศรารายงานว่า บริษัทดังกล่าวตั้งขึ้นเมื่อวันที่ 2 พฤษภาคม พ.ศ. 2556 หนึ่งสัปดาห์ก่อนการขาย มีบริษัท ทรงวุฒิ บิสซิเนส จำกัด เป็นผู้ถือหุ้นใหญ่ เมื่อวันที่ 16 พฤษภาคม วินเทค โปรฟิท คอมปะนี ลิมิเต็ด ไทรเด้นท์ ทรัส ลิมิเต็ด ไทรเด้นท์ แซมเบอร์ได้รับโอนหุ้นจากบริษัท ทรงวุฒิ บิสซิเนส จำกัด ซึ่งที่ตั้งของบริษัทนั้นเป็นตู้ไปรษณีย์แห่งหนึ่งในหมู่เกาะบริติชเวอร์จิน ต่อมามีการเพิ่มทุนและจดทะเบียนเปลี่ยนแปลงที่ตั้ง มีกรรมการเป็นกรรมการบริษัทในเครือทีซีซีแลนด์ของเจริญ สิริวัฒนภักดี
ข้อวิจารณ์ > การถวายสัตย์ปฏิญาณไม่ครบ

วันที่ 16 กรกฎาคม พ.ศ. 2562 พลเอก ประยุทธ์ นำคณะรัฐมนตรีไทย คณะที่ 62 เข้าเฝ้าฯ พระบาทสมเด็จพระวชิรเกล้าเจ้าอยู่หัว เพื่อถวายสัตย์ปฏิญาณก่อนเข้ารับหน้าที่ แต่หลังจากนั้น ในวันที่ 25 กรกฎาคม ปีเดียวกัน ก่อนการแถลงนโยบายของรัฐบาลต่อรัฐสภา รศ.ดร.ปิยบุตร แสงกนกกุล เลขาธิการพรรคอนาคตใหม่ ได้หารือกับชวน หลีกภัย ประธานรัฐสภา โดยได้ตั้งข้อสังเกตว่าพลเอก ประยุทธ์ ถวายสัตย์ปฏิญาณไม่ครบถ้วนตามที่บัญญัติไว้ในรัฐธรรมนูญแห่งราชอาณาจักรไทย พุทธศักราช 2560 จึงเป็นประเด็นสงสัยถึงความสมบูรณ์ของความเป็นนายกรัฐมนตรีของพลเอก ประยุทธ์ และคณะรัฐมนตรีชุดนี้ โดยภายหลังออกจากสภา ปิยบุตรก็ได้โพสต์คลิปการถวายสัตย์ปฏิญาณของพลเอก ประยุทธ์ จากข่าวในพระราชสำนักลงในทวิตเตอร์ไว้เป็นหลักฐานอีกด้วย ทำให้มีผู้ยื่นคำร้องในเรื่องนี้ต่อผู้ตรวจการแผ่นดินถึง 2 ราย โดยผู้ตรวจการแผ่นดินได้เสนอเรื่องต่อศาลรัฐธรรมนูญ 1 กรณี แต่ศาลมีมติไม่รับคำร้องดังกล่าว นอกจากนี้ประเด็นนี้ยังนำไปสู่การเปิดอภิปรายทั่วไปตามรัฐธรรมนูญมาตรา 152 เพื่อซักถามข้อเท็จจริงเกี่ยวกับการถวายสัตย์ปฏิญาณของพลเอก ประยุทธ์ เมื่อวันที่ 18 กันยายน ซึ่งเป็นวันสุดท้ายก่อนปิดสมัยประชุมสภาอีกด้วย
ข้อวิจารณ์ > การพักบ้านหลวง

ในเดือนธันวาคม 2563 ศาลรัฐธรรมนูญวินิจฉัยว่าการที่ประยุทธ์อาศัยอยู่ในบ้านพักประจำตำแหน่งผู้บัญชาการทหารบกต่อไปแม้เกษียณอายุราชการไปแล้วไม่ขัดต่อกฎหมาย
ข้อวิจารณ์ > คดีเหมืองทองอัครา

เมื่อปี 2559 ประยุทธ์ในฐานะหัวหน้า คสช. ใช้อำนาจตามรัฐธรรมนูญมาตรา 44 ปิดเหมืองทองอัครา โดยบริษัทคิงส์เกตเคยยื่นข้อเสนอให้รัฐบาลไทยชดใช้เงินกว่า 750 ล้านดอลลาร์สหรัฐ (30,000 ล้านบาท) แต่ไม่เป็นผล ในปี 2563 ทั้งรัฐบาลไทยและคิงส์เกตเข้ากระบวนการอนุญาโตตุลาการที่สิงคโปร์ ซึ่งจนถึงปี 2564 รัฐบาลใช้งบประมาณในการต่อสู้คดีแล้วกว่า 389 ล้านบาท และมีข่าวลือออกมาอยู่เนือง ๆ ว่ารัฐบาลไทยแพ้คดีและต้องชดใช้เงิน ด้านนักการเมืองฝ่ายค้านกล่าวว่า ประยุทธ์แอบเจรจากับบริษัทฯ อาจมีการต่อรองผลประโยชน์ที่ทำให้เกิดผลเสียต่อประเทศชาติ เพราะรัฐบาลเป็นฝ่ายขอให้เก็บข้อมูลการเจรจาเป็นความลับ ทั้งนี้ กระบวนการไต่สวนในคดีดังกล่าวยุติลงไปตั้งแต่ปี 2563 แล้ว และปัจจุบันอยู่ในขั้นตอนการประนีประนอมยอมความเพื่อหวังให้บริษัทคิงส์เกตถอนฟ้อง
รางวัล

พ.ศ. 2554 – อันดับ 1 สุดยอดซีอีโอของภาคราชการและเจ้าหน้าที่รัฐแห่งปี 2554 จากผลการสำรวจของสำนักวิจัยเอแบคโพล